༈ «ཡེ་ཤེས་མཁའ་འགྲོ་ཁྲོ་གཉེར་གཏུམ་མོ་རྩ་བ་གསུམ་དྲིལ་གྱི་ཆ་ལག །གདོང་ལྔའི་གསང་སྒྲུབ་གནམ་ལྕགས་ཨུར་མོའི་ཕྲིན་ལས་བཀླག་ཆོག་ཏུ་བཀོད་པ་གནས་གསུམ་ཌཱཀྐིའི་བཀའ་རྒྱ་མྀ་ཨཚ། » བདུད་འདུལ་ཡེ་ཤེས་མཁའ་འགྲོའི་སྐུ་ལ་འདུད། «དེ་ལ་འདིར་མཁའ་འགྲོ་སེང་གདོང་མའི་ཕྲིན་ལས་བཀླག་ཆོག་ཏུ་བཀོད་པར། སྟེགས་ཀྱི་ཁར་མཆོད་གཏོར་གྲུ་གསུམ་དམར་པོ་གཙོ་འཁོར་དགུ་པ་དར་གདུགས་དང་དཀར་དམར་གྱིས་རྒྱན་ཅན། གཡས་གཡོན་དུ་སྨན་རཀ །མདུན་དུ་ཉེར་སྤྱོད་ལྔ་སོགས་བཤམས་ལ། སྐྱབས་སེམས་ནི། » ན་མོ༔ དུས་གསུམ་སངས་རྒྱས་རྒྱལ་ཡུམ་འགྲོ་བའི་མགོན༔ མ་སྲིང་མཁའ་འགྲོའི་ཚོགས་ལ་སྐྱབས་སུ་མཆི༔ བདག་གི་དགེ་དེས་མ་གྱུར་འགྲོ་ཀུན་ཚོགས༔ འཇའ་ལུས་གོ་འཕང་ཐོབ་པར་སེམས་བསྐྱེད་དོ༔ «དཀར་གཏོར་སྔོན་དུ་སོང་ནས། བགེགས་གཏོར་ནི། » ཧཱུྃ༔ ང་ནི་དབྱིངས་ཕྱུག་མཁའ་འགྲོ་སེངྒེའི་གདོང་༔ དཀྱིལ་འཁོར་སྒྲུབ་ལ་མི་དབང་འབྱུང་པོའི་ཚོགས༔ མཆོད་སྦྱིན་འདི་ལོངས་གཞན་དུ་ཕྱིར་དེངས་ཤིག༔ འཁུ་ཞིང་འདའ་ན་བརླག་པར་གདོན་མི་ཟ༔ ཌཱཀྐི་སིཾ་ཧ་མུ་ཁ་གནོད་བྱེད་བགེགས་ཚོགས་ཨུ་ཙ་ཏ་ཡ་ཧཱུྃ་ཧཱུྃ་ཕཊ྄་ཕཊ྄ཿ «མཚམས་གཅོད་པ་ནི། » ཧཱུྃ༔ ཐུགས་ལས་སྤྲུལ་པའི་ཕྱག་མཚན་འབར་བའི་མེས༔ སྟེང་འོག་བར་མཚམས་མེད་པ་དུམ་གཅིག་དང་༔ རབ་ཏུ་འཁྲིགས་པའི་གུར་ཁང་ཆེར་གྱུར་ནས༔ ནམ་ཡང་གླགས་ལྟ་འབྱུང་པོ་མཚམས་ཆོད་ཅིག༔ ཨོྃ་བཛྲ་ཛྭ་ལ་ཀརྨ་ཙཀྲ་ཧཱུྃ་རཀྵ་ཡེ་སྭཱ་ཧཱ༔ «གཏོར་མཆོད་བྱིན་རློབ་ནི། » རྃ་ཡྃ་ཁྃ༔ ཨོྃ་ཨཱཿཧཱུྃ༔ ཕྱི་སྣོད་གླིང་བཞི་ཉི་ཟླ་བྷནྡྷའི་སྣོད༔ ནང་བཅུད་དབང་པོ་རྣམ་ལྔ་སྨན་རཀ་དང་༔ གཏོར་མཆོད་བྷ་ལིང་ག་ཎ་ཚོགས་ཀྱི་རྫས༔ གསང་མཆོད་སྦྱོར་སྒྲོལ་སྤྱན་གཟིགས་ལ་སོགས་པ༔ མ་སྲིང་མཁའ་འགྲོ་མཉེས་པའི་རྫས་སུ་གྱུར༔ ཨོྃ་བཛྲ་པུཥྤེ་དྷཱུ་པེ་ཨཱ་ལོ་ཀེ་གནྡྷེ་ནཻ་ཝི་དྱེ་ཤབྡ་རཱུ་པ་ཤབྡ་གནྡྷེ་རཱ་ས་སྤརྴེ་པྲ་ཏཱིཙྪ་ཨཱཿཧཱུྃ༔ ཨོྃ་སརྦ་ཨ་ཧཾ་པཱུ་ཛ་ཨཱཿཧཱུྃ༔ ཨོྃ་སརྦ་པཉྩ་ཨ་མྲྀ་ཏ་རཀྟ་བྷ་ལིངྟ་ག་ཎ་ཙཀྲ་ཨཱཿཧཱུྃ༔ ཨོྃ་རུ་ཏྲ་མཱ་ར་ནི་མ་ཧཱ་མཱཾ་ས་རཀྟ་ཙིཏྟ་གོ་རོ་ཙ་ན་བ་སུ་ཏ་ཨོྃ་ཨཱཿཧཱུྃ༔ «ལན་གསུམ། མདུན་གྱི་ཟོར་གཏོར་དང་བདག་ཉིད་འཇུག་པ་གཅིག་གིས་བསྐྱེད་པ་ནི། » ཧཱུྃ་བྷྲཱུྃ༔ ཐོད་པ་དམར་སྨུག་བརྩེགས་པའི་ཕོ་བྲང་དབུས༔ ཆོས་འབྱུང་དམར་ནག་གདེངས་ཀ་གྱེན་དུ་ཕྱོགས༔ དེ་ནང་པད་ཉི་རོ་ཡི་གདན་སྟེང་དུ༔ བདག་ཉིད་མཁའ་འགྲོ་སེངྒེའི་གདོང་པ་ཅན༔ སྐུ་མདོག་མཐིང་ནག་སེང་ཞལ་ཁྲོས་པའི་གདོང་༔ གཡུ་རལ་གསེབ་ནས་སེང་ཆུང་སྤྲིན་ལྟར་གཏིབས༔ རབ་བརྗིད་ཐོད་སྐམ་ལྔ་ཡིས་དབུ་ལ་བརྒྱན༔ ཕྱག་གཡས་གནམ་ལྕགས་གྲི་གུག་མཁའ་ལ་ཕྱར༔ ཕྱག་གཡོན་བྷནྡྷར་རཀྟ་བཅུད་བཟང་གཏམས༔ གྲུ་མོར་ཁ་ཊྭཱཾ་བརྟེན་པས་དུག་གསུམ་འཇོམས༔ ཌཱཀྐི་རྒྱ་རྟགས་རུས་རྒྱན་མེ་ལོང་སྤྲས༔ ཐོད་རློན་མགོ་ཕྲེང་ག་ཤ་དར་དཔྱངས་འཕུར༔ གཡས་བསྐུམ་གཡོན་བརྐྱང་བཾ་རོའི་གདན་ལ་འགྱིང་༔ གཙོ་མོའི་ཕྱོགས་བཞིར་དྲག་པོ་གདོང་ཅན་བཞི༔ སྟག་དང་ཕག་ཞལ་དོམ་གདོང་ལྕེ་སྤྱང་མགོ༔ རིགས་བཞི་གཙོ་མཐུན་ཕྱོགས་མདོག་རང་རྟགས་སྤྲས༔ གཞན་ཡང་སྒོ་སྐྱོང་སྲུང་མ་ཉིད་སྤྲུལ་བཅས༔ སྣང་ལ་རང་བཞིན་བྲལ་བ་གནས་གསུམ་ལས༔ འོད་འཕྲོས་མ་སྲིང་མཁའ་འགྲོ་སྤྱན་དྲངས་ནས༔ བདག་ལ་དབང་བསྐུར་བྱིན་རླབས་མཆོག་ཐུན་སྩོལ༔ ཧཱུྃ༔ འོག་མིན་མཁའ་སྤྱོད་རང་བྱུང་གདོད་མའི་ཀློང་༔ ཆོས་དབྱིངས་དྲག་པོ་ཨེ་ཡི་དུར་ཁྲོད་ནས༔ དབྱིངས་ཕྱུག་ཌཱཀྐི་སེང་གདོང་འཁོར་བཅས་རྣམས༔ བླ་མེད་དཀྱིལ་འཁོར་གནས་འདིར་གཤེགས་སུ་གསོལ༔ ཨོྃ་བཛྲ་ཌཱཀྐི་ནཱི་བཾ་སིཾ་ཧ་མུ་ཁ་ཧ་རི་ནི་ས་ས་མཱ་ཡ་ཛ་ཛཿ ཛཿཧཱུྃ་བཾ་ཧོཿ ཨ་བེ་ཤ་ཡ་ཨ་ཨཱཿ «ཞེས་པས་སྤྱན་དྲངས་དབྱེར་མེད་བསྒོམ། བཞུགས་གསོལ་ཕྱག་འཚལ་བ་ནི། » ཧཱུྃ་བྷྱོཿ དུས་གསུམ་སངས་རྒྱས་ཐམས་ཅད་བསྐྱེད་པའི་ཡུམ༔ ཆོས་དབྱིངས་ཡེ་ཤེས་མཁའ་འགྲོ་སེང་གདོང་མ༔ རིགས་ལྔ་བདེ་ཆེན་ལྷུན་གྲུབ་རང་བཞིན་འབར༔ དབྱིངས་ལས་མ་གཡོས་རྣལ་འབྱོར་ཌཱཀྐི་ཚོགས༔ གུས་པས་ཕྱག་བགྱིས་བརྟན་པར་བཞུགས་སུ་གསོལ༔ ཨོྃ་ན་མོ་ཨ་ཏི་པུ་ཧོཿ ས་མ་ཡ་ཏིཥྛ་ལྷན༔ «ཕྱི་ནང་གསང་མཆོད་འབུལ་བ་ནི། » ཧཱུྃ་བྷྱོཿ མཁའ་འགྲོ་སེངྒེའི་གདོང་ཅན་གཙོ་འཁོར་ལ༔ ཕྱི་མཆོད་གཟུགས་སྒྲ་དྲི་རོ་རེག་བྱ་འབུལ༔ ནང་མཆོད་སྨན་རཀ་གཏོར་གསུམ་བྷ་ལིང་འབུལ༔ གསང་མཆོད་སྦྱོར་སྒྲོལ་ག་ཎ་ཚོགས་མཆོད་འབུལ༔ རྐང་གླིང་ཐོད་རྔ་རོལ་མོ་སྒྲ་ལྡན་འབུལ༔ ཨོྃ་རཱུ་པ་ཤབྡ་གནྡྷེ་རཱ་ས་སྤརྴེ་ཨཱཿཧཱུྃ༔ སརྦ་པཉྩ་ཨ་མྲྀ་ཏ་རཀྟ་བྷ་ལིངྟ་ག་ཎ་ཙཀྲ་པཱུ་ཛ་ཁ་ཁ་ཁཱ་ཧི༔ «དེ་ནས་བསྟོད་པ་བམ་རི་འབར་བ་ནི། » བྷྱོ་བྷྱོཿ བཾ་རི་ཐོད་མཁར་འབར་བའི་ཕོ་བྲང་ནས༔ མ་ཅིག་འདོད་ཁམས་དབང་ཕྱུག་སེངྒེའི་གདོང་༔ གཡུ་རལ་སྤྲུགས་པས་སྟོབས་བཅུའི་ཕྲིན་ལས་རྫོགས༔ ཁྲོ་མོའི་གདོང་ནི་ཟ་བྱེད་འཇིགས་ལ་རྔམ༔ དམར་ལ་འཁྱིལ་བའི་སྤྱན་རྩ་སྡང་མིག་བགྲད༔ རྣོ་བའི་འོད་ལྡན་འབར་བས་ཕྱག་མཚན་གདེངས༔ མདངས་ལྡན་འོད་རིས་དམར་ཆེན་བྷནྡྷར་གཏམས༔ མཁར་ཕུར་ལས་མཚོན་རྩེ་གསུམ་གྱེན་དུ་གཟེངས༔ མ་རྒྱུད་འབུམ་གྱི་གཙོ་མོས་རུས་རྒྱན་གསོལ༔ མེ་ལོང་འོད་ལྡན་ལྷག་ལྷག་མ་སྲིང་སྡུད༔ ནུ་མ་བྷ་ག་རྒྱས་པའི་བདེ་དྲོད་འཕེལ༔ འཁོར་བ་སྟོངས་ཕྱིར་མགོ་ཕྲེང་ཚལ་དུ་དངར༔ བརྐྱང་བསྐུམ་འགྱིང་བའི་དགའ་བཞིའི་གར་དང་ལྡན༔ འབར་ཞིང་སྲེག་པའི་མེ་དཔུང་སྐུ་ལ་འཁྲིལ༔ ཡེ་ཤེས་མཁའ་ལ་རོལ་པ་སེངྒེའི་དཔལ༔ དུར་ཁྲོད་རྒྱན་དྲུག་སྤྲས་ལ་ཕྱག་འཚལ་བསྟོད༔ བྷྱོཿ སྐུ་ཡི་སྤྲུལ་པ་བདེ་ཆེན་མཁའ་འགྲོ་མ༔ ནད་གདོན་ཞི་མཛད་དཀར་མོ་སེང་གདོང་མ༔ ཛ་ལནྡྷ་རའི་གནས་ཀྱི་དབང་མོ་ཆེ༔ བཛྲ་ཌཱཀྐིའི་སྐུ་ལ་ཕྱག་འཚལ་བསྟོད༔ བྷྱོཿ གསུང་གི་སྤྲུལ་པ་བརྡ་སྒྲོགས་མཁའ་འགྲོ་མ༔ ཚེ་བསོད་དབང་སྡུད་དམར་མོ་སྟག་གདོང་མ༔ ལམ་པཱ་ཀ་ཡི་གནས་ཀྱི་དབང་མོ་ཆེ༔ པདྨ་ཌཱཀྐིའི་གསུང་ལ་ཕྱག་འཚལ་བསྟོད༔ བྷྱོཿ ཐུགས་ཀྱི་སྤྲུལ་པ་ཡེ་ཤེས་མཁའ་འགྲོ་མ༔ གནས་ལུགས་མངོན་གྱུར་ཕག་གདོང་མཐིང་ནག་མ༔ ཨ་ཙི་ཏེ་ཡི་གནས་ཀྱི་དབང་མོ་ཆེ༔ བུདྡྷ་ཌཱཀྐིའི་ཐུགས་ལ་ཕྱག་འཚལ་བསྟོད༔ བྷྱོཿ ཡོན་ཏན་སྤྲུལ་པ་དགའ་བཞི་མཁའ་འགྲོ་མ༔ འབྱོར་དྲུག་རྒྱས་མཛད་སེར་མོ་དོམ་གདོང་མ༔ ཏྲི་ཤ་ཀུ་ནའི་གནས་ཀྱི་དབང་མོ་ཆེ༔ རཏྣ་ཌཱཀྐིའི་ཡོན་ཏན་ཕྱག་འཚལ་བསྟོད༔ བྷྱོཿ ཕྲིན་ལས་སྤྲུལ་པ་རབ་གཡོ་མཁའ་འགྲོ་མ༔ དགྲ་བགེགས་སྒྲོལ་མཛད་སྔོན་མོ་སྤྱང་གདོང་མ༔ ཚནྡྷོ་ཧ་ཡི་གནས་ཀྱི་དབང་མོ་ཆེ༔ ཀརྨ་ཌཱཀྐིའི་ཕྲིན་ལས་ཕྱག་འཚལ་བསྟོད༔ བྷྱོཿ སྒོ་སྐྱོང་སྒྲོལ་བྱེད་དུས་ཀྱི་ཕོ་ཉ་མོ༔ ལོ་ཟླ་ཞག་དུས་ཕྲ་མེན་དྲུག་ཅུ་བཞི༔ བདུད་མོ་སྲིན་མོ་འཆི་ཚེ་སྲོག་བདག་མ༔ ཡེ་ཤེས་ལས་གྲུབ་འཁོར་དང་བཅས་ལ་བསྟོད༔ བྷྱོ༔ བསྐུལ་ལོ་བཞེངས་ཤིག་མ་སྲིང་ཌཱཀྐི་ཚོགས༔ ཐུགས་རྗེའི་སྐུ་མཆོག་མངོན་སུམ་མཚོན་པ་དང་༔ རིག་སྔགས་སྒྲུབ་པའི་ནུས་རྩལ་ཤུགས་ཕྱུངས་ལ༔ བདུད་སྡེའི་གཡུལ་ལས་རྒྱལ་བའི་དངོས་གྲུབ་སྩོལ༔ «བཟླས་པ་ནི། » ཐུགས་ཀར་ཉི་ཟླའི་དཀྱིལ་འཁོར་ལ་ཧཱུྃ་མཐིང་ནག་གི་མཐར་སྔགས་ཕྲེང་མཐིང་ལ་གཏིང་མདངས་དམར་བའི་ངད་ཆགས་པ་སྒྲ་གདངས་དི་རི་རི་སྒྲོག་པ་གཡོན་དུ་འཁོར་བ་ལས་འོད་ཟེར་དཔག་ཏུ་མེད་པ་ཆེར་འཕྲོས་པས། ནང་གི་གནས་ཡུལ་གྱི་དཔའ་བོ་མཁའ་འགྲོ་ཐམས་ཅད་བསྐུལ་བ། དེ་ཐམས་ཅད་ལས་ཀྱང་འོད་ཟེར་ཆེམ་ཆེམ་འབར་ཞིང་མཆེད་པས་ལས་ཉོན་སྡིག་སྒྲིབ་ཕ་རོལ་གྱི་བྱད་གྲིབ་སོགས་ཉེས་ལྟུང་ཐམས་ཅད་དག་སྟེ། སྐུ་མདོག་མཐིང་འོད་བཀྲག་མདངས་གཟི་བརྗིད་ཆེར་འབར་བས། ཕྱོགས་བཅུའི་རྒྱལ་བ་རབ་འབྱམས་གནས་གསུམ་གྱི་དཔའ་བོ་མཁའ་འགྲོ་དམ་ཅན་ཆོས་སྐྱོང་ལྷ་འདྲེ་མི་གསུམ་ཟས་ནོར་ལོངས་སྤྱོད། འབྱུང་ལྔའི་བཅུད་ཐམས་ཅད་ཤུགས་ཀྱིས་བསྡུས་ཏེ་འཁོར་འདས་ཀུན་ན་འགྲན་ཟླ་དང་བྲལ་ཁྱབ་བདག་དཔའ་མོ་ཆེན་མོར་«ང་རྒྱལ་བསྐྱེད་ལ། » ཨོྃ་བཾ་ཌཱཀྐི་སིཾ་ཧ་མུ་ཁ་ཧཱུྃ་བྷྱོཿ «ཞེས་རྩ་སྔགས་དང་། » ཨོྃ་བཛྲ་རཏྣ་པདྨ་ཀརྨ་བུདྡྷ་ཡ་ཧ་རི་ནི་ས་ཌཱཀྐི་ས་མ་ཡ་ཧཱུྃ་བྷྱོཿ «ཞེས་ལས་སྔགས་བཟླས་པའི་ཚེ་ཁྱད་པར་གདོང་ཅན་ལྔ་ལ་སོགས་པའི་སྤྲོ་བསྡུས་ལས་བཞི་མཆོག་དང་བཅས་པ་སྒྲུབ་པའི་ཏིང་འཛིན་གང་འདོད་དུ་བསྒྱུར་ཤེས་པར་བྱའོ། ཡང་བཟློག་ནི། » «སྤྱི་བོར་»ཨཿཀཿ «མགྲིན་པར་»སཿམཿ «སྙིང་ཁར་»རཿཙཿ «ལྟེ་བར་»ཤཿདཿ «གསང་བར་»རཿསཿ «བརླ་གཡས་སུ་»མཿརཿ «བརླ་གཡོན་དུ་»ཡ་ཕཊ྄ཿ ཅེས་བཀོད་པ་ཡེ་ཤེས་དང་འཇིག་རྟེན་གྱི་མཁའ་འགྲོ་ཕྲ་མེན་ཤུགས་འགྲོ་ཐམས་ཅད་ཀྱི་སྲོག་སྙིང་དྲག་ཏུ་བསྐུལ་བའི་ཤུགས་ཀྱིས། སྔགས་འབྲུ་རྣམས་ལས་འོད་ཟེར་མེའི་ཚྭ་ཚྭ་དྲག་ཏུ་ཁོལ་ཞིང་ཕྱུར་བ་ལས། སྲིད་གསུམ་ཐམས་ཅད་དྲག་སྔགས་ཐོག་རྒོད་ཀྱི་ཆར་ཕབ་པས་ཕ་རོལ་བྱད་མ་ལྷ་སྲུང་དང་བཅས་པ་བསྲེགས་བཅོམ་རྗེས་ཤུལ་མེད་པར་བརླག །སླར་ཡང་ཐུགས་རྗེའི་ཤུགས་ལས་བསྐལ་བའི་འཐོར་རླུང་གཡོས་པས་འཛིན་སྣང་བག་ཆགས་དང་བཅས་པ་དབྱིངས་སུ་གཏོར་ཏེ་སྦྱང་། སྣང་སྲིད་ཐམས་ཅད་དུ་ཁྲོ་མོའི་སྤྲིན་རབ་ཏུ་འཁྲིགས་པའི་རྟ་བྲོས་གཟིར་བས། དགྲ་བགེགས་བྱད་གདོན་ལོག་འདྲེན་ཐམས་ཅད་ནམ་ཡང་ལྡང་མེད་ཐུགས་རྗེའི་དབྱིངས་སུ་རྒྱས་བཏབ་པར་མོས་ལ། ཕཊ྄ཿཡཿརཿམཿསཿརཿདཿཤཿཙཿརཿམཿསཿཀཿཨཿ ཁྃ་ཨེ་ཀ་ཙ་ན་ཨེ་ས་བྷྱོ་ཟློག༔ རྃ་ཛ་ཏྲི་མུན་ཏྲི་རྨུག་ཐུམ་བྷྱོ་ཟློག༔ ཡྃ་ཤ་མ་ཤ་ན་དུ་ཤན་བྷྱོ་ཟློག༔ «ཅེས་བཟླས་མཐར་ཐུན་རྫས་ལ་ཡང་བསྔགས། » ཧཱུྃ༔ རང་ཉིད་ཁྱབ་བདག་བདུད་འདུལ་དྲག་མོའི་སྐུ༔ གཡས་གཡོན་ཕྱག་གཉིས་གནམ་ས་ཉི་ཟླའི་དལ༔ ཚ་གྲང་འབྱུང་བ་འཁྲུགས་པའི་ཨེ་དབྱིངས་སུ༔ དགྲ་བགེགས་བྱད་མའི་ཡུལ་མཁར་མངོན་དུ་གསལ༔ རིག་སྔགས་དམོད་པས་གནམ་ས་བརྡབ་པའི་ཚེ༔ དགྲ་གདོན་ཕྱེ་མར་རློག་ཅིག་མཱ་ར་ཡ༔ ལས་ངན་བག་ཆགས་གཏོར་ཅིག་ཧཱུྃ་ཡཾ་ཕཊ྄ཿ ལྷག་མེད་དབྱིངས་སུ་བསྟབ་བོ་སཏྭཾ་བྷ་ཡ༔ འཁོར་འདས་མཉམ་པར་སྦྱོར་ཅིག་ཨ་ཨ་ཨཱཿ «ཞེས་ཐལ་རྡེབ་བྱ། དེའང་སྒྲུབ་པའི་སྐབས་སུ་རྩ་སྔགས་དང་། ལས་ཕྲན་སྐབས་དྲག་སྔགས་བཅུ་གཉིས། ཟོར་ལས་སོགས་ཀྱི་ཚེ་ཡང་བཟློག་སྟེ་སྐབས་དང་བསྟུན་ནས་བཟླའོ། ཚ་ནག་ལ་དམིགས་ཏེ། » ཏྲི་ཛཿ སྣང་སྲིད་འཇིག་རྟེན་ཕུང་རྫས་དྲེགས་པའི་དཔལ༔ ཕུང་འདྲེ་བྱད་གདོན་རྦོད་གཏོང་འདུས་པའི་སྲོག༔ ངན་སྔགས་དམོད་པ་ནག་པོའི་རི་བོ་ལ༔ དམོད་ཅིང་གཟིར་མནན་ནུས་རྩལ་རྫོགས་པར་གསལ༔ ཤ་ད་ར་ས་མ་ར་ཡ་བྷ་བི་ན་ཨ་རི་ཤ་བར་ཝི་ཐུན་ཐུན་ཛ་ཛཿ «ཞེས་ཕུང་རྫས་བྱད་ཀྱི་རི་བོ་ནད་མཚོན་དུག་རླངས་གཏིབས་པའི་ཀློང་ལས་དྲེགས་པའི་སྲོག་ཡིག་འབྱུང་ལྔ་པ་སོ་སོའི་ཁ་དོག་གི་ཟེར་ཞགས་སྣང་སྲིད་ཀྱི་ཁྱོན་གང་བར་འཕྲོས་པས། བདག་གཞན་ཕྱི་ནང་འབྱུང་ལྔའི་བྱད་རྒྱར་ཆུད་པའི་དྲྭ་བ་ཐམས་ཅད་གྲུ་གུ་འཐོར་བ་ལྟར་བསྡུས་ཏེ་ཚ་ནག་དང་ཚོན་སྐུད་ཀྱི་དྲྭ་བར་ཐིམ་པར་མོས་ལ། སྔགས་སྟོང་ཕྲག་གཅིག་ཙམ་དུ་བཟླ། ཚ་དཀར་ལ་དམིགས་ནས། » ཐབས་མཆོག་སྲིད་པའི་ཧོམ་ཆུང་བསིལ་བའི་འོད༔ ཤེས་རབ་བྷྱོ་ཡིག་ཟུང་འཇུག་འཁྲུལ་འཁོར་གྱིས༔ ཡེ་ཤེས་ལྷ་མོ་སེངྒེའི་གདོང་ཅན་དཀར༔ གཅེར་བུ་རྒྱན་མེད་གཟི་འོད་བཀྲག་མདངས་འབར༔ ཕྱག་གཉིས་བདུད་རྩིའི་བུམ་བཟང་ཆུ་རྒྱུན་འབེབས༔ འཁོར་འདས་དམོད་པའི་རིག་སྔགས་བྱད་ཟོར་སོགས༔ ཉེས་ཚོགས་དྲུངས་ནས་འབྱིན་པའི་མཐུ་ལྡན་གྱུར༔ ཨ་ཀ་ས་མ་ར་ཙ་ཕཊ྄ཿ ཨེ་ཡྃ་རྃ་བྃ་ལྃ་ཛྙཱ་ན་པཉྩ་ཨ་མྲྀ་ཏ་ཤུདྡྷེ་ཤུདྡྷེ་སྭཱ་ཧཱ༔ «ཞེས་ཡེ་ཤེས་མཁའ་འགྲོ་སེང་གདོང་མ་དཀར་མོའི་སྒྲུབ་པ་ཐུགས་རྗེའི་འོད་ཟེར་དཀར་ལ་རེག་ན་བདེ་བའི་བདུད་རྩི་རང་བཞིན་ཅན་སྟེང་འོག་ཁོར་ཡུག་མུ་མེད་དུ་འཕྲོས་པས་སྣང་སྲིད་ལྷ་འདྲེ་མི་གསུམ་བྱད་གྲིབ་ཀྱིས་འཐུམ་པའི་ཉེས་ཚོགས་ཐམས་ཅད་སྦྱངས་ནས་ལུས་ཤེལ་སྒོང་གཡའ་བྲལ་བ་ལྟ་བུར་དགའ་བདེའི་ཚོགས་ཡོངས་སུ་རྫོགས་ཏེ་སྣང་སྟོང་ལྷ་སྐུའི་རོལ་པ་ཆེན་པོར་མོས་ལ་སྔགས་སྟོང་ཕྲག་ལས་མི་ཉུང་བ་བཟླ། ཐུན་མཚམས་སུ། » ཧཱུྃ་བྷྱོཿ དྲག་མོ་སེངྒེའི་གདོང་ཅན་གཙོ་འཁོར་ལ༔ ཕྱི་མཆོད་«སོགས་ནས་»ཁཱ་ཧི«འི་བར་གྱིས་མཆོད་ལ། སྔགས་བསྟོད་ནི། » བྷྱོཿ རྒྱལ་ཀུན་རྡོ་རྗེ་རྣལ་འབྱོར་རིགས༔ དྲག་མོ་ཁྲོ་གཉེར་མཆེ་བ་གཙིགས༔ ནམ་མཁའི་མདོག་ཅན་མེ་འོད་འཕྲོས༔ སེངྒེའི་གདོང་ཅན་ལྷ་མོར་བསྟོད༔ ༈ «ཚོགས་མཆོད་ནི། » ཧཱུྃ༔ བདག་ཉིད་ཡེ་ཤེས་མཁའ་འགྲོའི་ཐུགས་ཀ་ནས༔ རྃ་ཡྃ་ཁྃ་འཕྲོ